open-index/open-wikipedia-markdown huggingface dataset:
Αλεξία της Ολλανδίας

Η **Αλεξία της Ολλανδίας** (Ολλανδικά: *Alexia der Nederlanden*, 26 Ιουνίου 2005 -)  είναι το δεύτερο παιδί και κόρη του βασιλιά Γουλιέλμου Αλέξανδρου και της βασίλισσας Μάξιμα, και δεύτερη στην γραμμή διαδοχής του Ολλανδικού θρόνου.

## Γέννηση
Η *Αλεξία Ιουλιανή Μαρκέλλα Λαυρεντιανή* γεννήθηκε στις 26 Ιουνίου 2005 στο Ιατρικό Κέντρο Μπρόνοβο της Χάγης. Κόρη του Διαδόχου Πρίγκιπα Γουλιέλμου Αλέξανδρου και της Διαδόχου Πριγκίπισσας Μάξιμα. Η Αλεξία έχει μια μεγαλύτερη αδελφή την Πριγκίπισσα Αικατερίνη Αμαλία και μια μικρότερη αδελφή την Πριγκίπισσα Αριάδνη. 

Ονομάσθηκε *Αλεξία* επιλογή του πατέρα της, καθώς της έδωσε την θηλυκή ονομασία του "*Αλέξανδρος*" που είναι το δεύτερο όνομά του, *Ιουλιανή* από την προγιαγιά της βασίλισσα Ιουλιανή, *Μαρκέλλα* από την Μαρκέλλα Σερρούτι (θεία της μητέρας της), και *Λαυρεντιανή* από την θεία της Πριγκίπισσα Λαυρεντιανή της Ολλανδίας (σύζυγος του Πρίγκιπα Κωνσταντίνου). 

Η Βάφτιση της έγινε στις 19 Νοεμβρίου 2005 στο Βάσσενααρ. Νονοί της ήταν ο θείος της Πρίγκιπας Φρίζο της Ολλανδίας, ο θείος της Χουάν Σορρεγιέτα, η Πριγκίπισσα Ματθίλδη του Βελγίου, η Λαίδη Αλεξάνδρα Γιάνκοβιτς ντε Γιεζένιτσε, ο Κύριος Φραγκίσκος Φερδινάνδος ντε Μπόφορτ.

Η Αλεξία μιλάει Ολλανδικά, Αγγλικά και Ισπανικά.

Τον Φεβρουάριο του 2016, ενώ ήταν σε διακοπές για σκι με την οικογένειά της, στην Αυστρία, η πριγκίπισσα Αλεξία έσπασε το δεξιό μηριαίο οστό. Μεταφέρθηκε μέσω ελικοπτέρου σε τοπικό νοσοκομείο και υποβλήθηκε άμεσα σε χειρουργική επέμβαση. Μετά από μερικές ημέρες πήρε εξιτήριο από το νοσοκομείο. Το ατύχημα συνέβη στην ίδια περιοχή όπου μια χιονοστιβάδα τραυμάτισε θανάσιμα τον θείο της, πρίγκιπα Φρίζο, τον Φεβρουάριο του 2012.

## Τίτλοι
***26 Ιουνίου 2005 - έως σήμερα**: *Η Βασιλική Υψηλότητα* Πριγκίπισσα Αλεξία της Ολλανδίας, Πριγκίπισσα της Οράγγης-Νασσάου

## Παραπομπές

## Εξωτερικοί σύνδεσμοι
* https://web.archive.org/web/20100326150940/http://www.koninklijkhuis.nl/english/index.html

|-

Κατηγορία:Οίκος της Οράγγης-Νάσσαου
Κατηγορία:Ολλανδοί ευγενείς
Κατηγορία:Πριγκίπισσες της Οράγγης-Νάσσαου
Τζεντίλε ντα Φαμπριάνο

Ο **Τζεντίλε ντα Φαμπριάνο** (ιταλ.:**Gentile da Fabriano**, περ.1370 – 1427) ήταν Ιταλός ζωγράφος. 

Έμεινε γνωστός με το όνομα της γενέτειράς του, του Φαμπριάνο (Fabriano) του Μάρκε. Πολύ λίγα είναι γνωστά για τα πρώτα του χρόνια. Απέκτησε μεγάλη φήμη εργαζόμενος σε Βενετία, Φλωρεντία, Σιένα, Ρώμη και άλλες ιταλικές πόλεις, αλλά πολλά από τα έργα του δεν σώζονται σήμερα. Μεταξύ των καταστραφέντων ή απολεσθέντων έργων του είναι και τοιχογραφίες στο παλάτι των δόγηδων της Βενετίας και στον Άγιο Ιωάννη στο Λατερανό, στην Ρώμη.

Περιφημότερο έργο του είναι η Προσκύνηση των Μάγων (1423, Ουφίτσι). Πρόκειται για αριστούργημα του Διεθνούς Γοτθικού Ρυθμού (International Gothic), αξιοθαύμαστο τόσο για την ζωγραφική του όσο και για την συνολική του εμφάνιση με το περίτεχνο πλαίσιο και την πρεντέλλα. Η μεγάλη σημασία που έδινε ο Τζεντίλε στην διακοσμητική λεπτομέρεια φαίνεται στην πολυτέλεια των ενδυμασιών και στα πολυάριθμα ζώα της σύνθεσης. 

Ο Τζεντίλε επέδρασε καθοριστικά στην ζωγραφική της εποχής και είχε ονομαστότερο συνεχιστή του τον Φρα Αντζέλικο.


File:Gentile_da_Fabriano_048.jpg|*Πολύπτυχο της Valle Romita*, 1400, Μιλάνο, Πινακοθήκη Μπρέρα
File:PalazzoTrinci007.jpg|ημιτελείς νωπογραφίες στο Palazzo Trinci του Foligno, 1412
File:Gentile_da_fabriano,_madonna_in_trono_col_bambino,_1420_circa.JPG|*Παρθένος και Βρέφος ένθρονοι*, 1420, Ουάσινγκτον, Εθνική Πινακοθήκη
File:Gentile_da_Fabriano_037.jpg|*Η Παρθένος της Ταπεινότητος*, 1420, Πίζα, Museo Nazionale di San Matteo
File:Gentile_da_Fabriano_(Italian_-_Coronation_of_the_Virgin_-_Google_Art_Project.jpg|*Η στέψη της Παρθένου*, 1420, Λος Άντζελες, Μουσείο Γκέτι
File:Gentile_da_Fabriano_(Italian_-_Nativity_-_Google_Art_Project.jpg|*Λατρεία του Θείου Βρέφους*, 1420-22, Λος Άντζελες, Μουσείο Γκέτι
File:Gentile_da_Fabriano_001.jpg |*Προσκύνημα των Μάγων*, 1423, Φλωρεντία, Ουφίτσι
File:Gentile_da_fabriano,_adorazione_dei_magi.jpg|*Προσκύνημα των Μάγων* (λεπτ.)
File:Gentile_da_fabriano,_madonna_col_bambino_tra_i_santi_giuliano_e_lorenzo,_washington.jpg|*Παρθένος και Βρέφος μεταξύ των Αγίων Ιουλιανού και Λαυρεντίου*, 1423-25, Νέα Υόρκη, Frick Collection   
File:Gentile_da_Fabriano_079.jpg|*Ευαγγελισμός*, 1425, Ρώμη, Βατικανή Πινακοθήκη
File:Gentile_da_Fabriano_064.jpg|Πολύπτυχο Quaratesi, πρεντέλλα - *Ο Άγιος Νικόλαος σώζει ένα πλοίο σε τρικυμία*, 1425, Ρώμη, Βατικανή Πινακοθήκη
File:Gentile_da_Fabriano_-_Mary_Enthroned_with_the_Child,_Saints_and_a_Donor_-_Google_Art_Project.jpg|*Παρθένος και Βρέφος με αγίους*, Βερολίνο, Πινακοθήκη


## Παραπομπές


Κατηγορία:Ιταλοί ζωγράφοι του 14ου αιώνα
Κατηγορία:Ζωγράφοι γοτθικού ρυθμού
Κατηγορία:Ιταλοί ζωγράφοι του 15ου αιώνα
Αλ Καράκ

Το **Αλ Καράκ** (Αραβικά: الكرك), επίσης γνωστό απλώς ως **Καράκ** ή **Κεράκ**, είναι πόλη στην Ιορδανία, γνωστή για το ομώνυμο κάστρο των Σταυροφόρων που βρίσκεται εκεί. Το κάστρο είναι ένα από τα τρία μεγαλύτερα κάστρα στην περιοχή της Μέσης Ανατολής (τα άλλα δύο βρίσκονται στη Συρία). Το Αλ Καράκ είναι η πρωτεύουσα του Κυβερνείου του Καράκ.

Το Καράκ βρίσκεται 140 χιλιόμετρα νότια της πρωτεύουσας της Ιορδανίας, το Αμμάν, πάνω στην παλαιά *Λεωφόρο του Βασιλιά*. Βρίσκεται επί υψώματος περίπου 1.000 μέτρων πάνω από την επιφάνεια της θάλασσας και περιβάλλεται στις τρεις από τις πλευρές του από μια κοιλάδα. Το Καράκ έχει θέα στη Νεκρά Θάλασσα. Η πόλη έχει κτιστεί γύρο από το κάστρο και έχει κτίσματα της οθωμανικής περιόδου του 19ου αιώνα. Είναι κτισμένη σε ένα τριγωνικό υψίπεδο, με το κάστρο στη στενή νότια μεριά του.

## Εξωτερικοί σύνδεσμοι
* 

Κατηγορία:Πόλεις της Ιορδανίας
Έστριντ των Οβοτριτών

Η **Έστριντ των Οβοτριτών** (περί το 979 - 1035) ήταν Σλάβα πριγκίπισσα και βασίλισσα της Σουηδίας χάρη στον γάμο της με τον Όλαφ Σκότκονουνγκ. Ο θρύλος λέει ότι η Έστριντ μεταφέρθηκε στη Σουηδία μετά από πόλεμο του συζύγου της με τους Δυτικούς Σλάβους, ήταν κόρη του αρχηγού των Πολάβων Σλάβων και η μεγάλη της προίκα έφερε έντονη επίδραση των Σουηδών στην περιοχή των Σλάβων. Ο σύζυγος της είχε άλλη μια ερωμένη την Έδλα με επίσης Σλαβική καταγωγή, έκανε συγχρόνως παιδιά και με τις δυο συζύγους του αποκτώντας τον μετέπειτα βασιλιά Άνουντ Ιάκωβο με την Έστριντ και τον μετέπειτα βασιλιά Εδμόνδο τον Γηραιό με την Έδλα. Ο βασιλιάς έδωσε σε όλα τα παιδιά του τα ίδια προνόμια αλλά την Έστριντ παντρεύτηκε επίσημα και την έκανε βασίλισσα. Η βασίλισσα Έστριντ και ολόκληρη η βασιλική αυλή βαπτίστηκαν χριστιανοί όταν ο σύζυγος της προσηλυτίστηκε στον χριστιανισμό (1088), αν και είχε υποσχεθεί ανεξαρτησία ο χριστιανισμός θα επιβληθεί οριστικά στη Σουηδία απο τον Ίνγκε τον Πρεσβύτερο μετά τους εμφύλιους πολέμους με τον κουνιάδο του Μπλοτ-Σβεν (1084 - 1088)

Ο Σνόρρι Στούρλουσον περιγράφει ότι η Έστριντ συμπεριφερόταν άσχημα στα παιδιά του συζύγου της με την Έδλα γι'αυτό ο Όλαφ Σκότκονουνγκ έστειλε τον γιο του Εδμόνδο να τον αναθρέψουν οι συγγενείς της μητέρας του. Δεν είναι γνωστές επιπλέον πληροφορίες σχετικά με την Έστριντ παρά ότι συμπεριφερόταν βίαια και κακομεταχειριζόταν τους υπηρέτες της.

## Κληρονόμοι

Με τον σύζυγο της Όλαφ Σκότκονουνγκ παιδιά της ήταν:

*Ίνγκεγκερντ Όλαφσνταττερ της Σουηδία, μεγάλη πριγκίπισσα του Κιέβου, σύζυγος του Γιαροσλάβ του Σοφού
*Άνουντ Ιάκωβος

## Παραπομπές


## Πηγές
*Åke Ohlmarks: "Alla Sveriges drottningar" (All the queens of Sweden) (In Swedish)
*Snorri Sturluson

Κατηγορία:Βασίλισσες της Σουηδίας
Κατηγορία:Βασιλομήτωρ
Σαφέντ

Η **Σαφέντ** (εβραϊκά: צְפַת‎, *Τσφατ*· αραβικά: صفد‎‎, *Σάφαντ*· αρχαία ελληνικά: Σέπφ) είναι πόλη στο Βόρειο Διαμέρισμα του Ισραήλ. Βρίσκεται σε υψόμετρο 900 μέτρων και είναι η πόλη που βρίσκεται στο μεγαλύτερο υψόμετρο στη Γαλιλαία και το Ισραήλ. Λόγω του υψομέτρου, η Σαφέντ βιώνει θερμά καλοκαίρια και κρύους, συχνά με χιονοπτώσεις, χειμώνες. Εξαιτίας του γραφικού τοπίου της και του σχετικά ήπιου κλίματός της, αποτελεί δημοφιλές θέρετρο για τους Ισραηλινούς και τους ξένους επισκέπτες. Πριν την ίδρυση του Ισραήλ, το 1948, κατοικούταν από 12.000 Παλαιστίνιους Άραβες και 1.700 Εβραίους κυρίως θρησκευόμενους και γηραιότερους. Εβραϊκές ένοπλες δυνάμεις κατέλαβαν την πόλη στις 11 Μαΐου 1948, τρεις μέρες πριν την ανακήρυξη του κράτους του Ισραήλ και εκδίωξαν τους άραβες κατοίκους. Το 2015 ο πληθυσμός της ήταν 33.358 άτομα, κατά 99% Εβραίοι.

Απαντάται στη Βίβλο ως Σφαθ (Ṣ'fath). Από τον 16ο αιώνα, η Σαφέντ θεωρείται μία από τις τέσσερις ιερές πόλεις του Ιουδαϊσμού, μαζί με την Ιερουσαλήμ, τη Χεβρώνα και την Τιβεριάδα. Από εκείνη την εποχή, η πόλη έχει παραμείνει κέντρο της Καμπάλα, δηλαδή του κλάδου του ιουδαϊκού μυστικισμού.

## Παραπομπές


Κατηγορία:Πόλεις του Ισραήλ
Οττ Άρντερ

Ο **Οττ Άρντερ** (γεννηθείς στις 26 Φεβρουαρίου 1950 στο Τάλιν – 26 Ιουνίου 2004, στο Κασσάρι) ήταν Εσθονός ποιητής, συγγραφέας παιδικών βιβλίων και μεταφραστής. Επίσης ήταν ο συγγραφέας πολλών δημοφιλών τραγουδιών και γραπτών κειμένων.

Από το 1990 ήταν μέλος της Εσθονικής Ένωσης Συγγραφέων. Ο νεότερος αδελφός του, Γιάαν Άρντερ, ήταν μουσικός.

Ο Άρντερ βρέθηκε νεκρός στις 26 Ιουνίου 2004 στην παραλία του Κασσάρι.

## Παραπομπές


## Εξωτερικοί σύνδεσμοι
* 
* Ott Arder, στον ιστότοπο "Musicbrainz".

Κατηγορία:Εσθονοί ποιητές
Στανς

Το **Στανς** () είναι πόλη και δήμος στην Ελβετία, διοικητικό κέντρο του καντονιού Νίντβαλντεν. Έχει πληθυσμό 7.556 κατοίκους. Δίπλα στην πόλη βρίσκεται η κορυφή του βουνού Στάνσερχορν που είναι το δημοφιλές τουριστικό κέντρο της χώρας. Μπορεί να φτάσει κανένας στην κορυφή με έναν από τους παλιότερους σιδηρόδρομους της Ελβετίας. 
thumb|left|250px|Ντόρφπλατζ (''πλατεία του χωριού'')

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Ελβετίας
Έιβ Ελόον

Η **Έιβ Ελόον** (Εσθονικά: Eiv Eloon, γεννηθείσα στις 27 Νοεμβρίου του 1945) είναι Εσθονή συγγραφέας επιστημονικής φαντασίας. Θεωρείται ότι είναι από τους  συγγραφείς επιστημονικής φαντασίας που έχουν ασχοληθεί με την ταυτότητα φύλου.

## Συγγραφικό έργο
* *Kaksikliik* (1981)
* *Kaksikliik 2* (1988)

## Εξωτερικοί σύνδεσμοι
* https://web.archive.org/web/20100911034430/http://elm.einst.ee/issue/11/estonian-science-fiction/

Κατηγορία:Εσθονοί συγγραφείς
Αριάδνη της Ολλανδίας

Η **Αριάδνη της Ολλανδίας** (Ολλανδικά: *Ariane der Nederlanden*, 10 Απριλίου 2007 -) είναι το νεότερο παιδί και κόρη του βασιλιά Γουλιέλμου Αλέξανδρου και της βασίλισσας Μάξιμα, και τρίτη στην γραμμή διαδοχής του Ολλανδικού θρόνου.

## Γέννηση
H *Αριάδνη Βιλελμίνη Μαξίμη Αγνή* γεννήθηκε στις 10 Απριλίου 2007 και ώρα 21:56 μ.μ. (ώρα Χάγης) στο Ιατρικό Κέντρο Μπρόνοβο της Χάγης. Κόρη του Διαδόχου Πρίγκιπα Γουλιέλμου Αλέξανδρου και της Διαδόχου Πριγκίπισσας Μάξιμα. Η Αριάδνη έχει δυο μεγαλύτερες αδελφές την Πριγκίπισσα Αικατερίνη Αμαλία και την Πριγκίπισσα Αλεξία.

Ο Πρωθυπουργός Μπαλκενέντε απευθύνθηκε στο έθνος λίγο αργότερα και είπε η μητέρα και το νεογέννητο μωρό ήταν υγιείς και σε καλή κατάσταση. Το επόμενο πρωί, ο πατέρας της εμφανίστηκε στην τηλεόραση κρατώντας την στην αγκαλιά του. Τα ονόματα της ανακοινώθηκαν στις 13 Απριλίου, και η γέννηση της καταχωρήθηκε στη Χάγη.

Ονομάσθηκε *Αριάδνη* από την Αριάδνη της ελληνικής μυθολογίας, *Βιλελμίνη* από την προ-προγιαγιά της βασίλισσα Βιλελμίνη, *Μάξιμα* από την μητέρα της Διάδοχο Πριγκίπισσα Μάξιμα και *Αγνή* από την θεία της Αγνή Σορρεγιέτα.

Στις 20 Οκτωβρίου 2007 έγινε η βάφτιση της, στην Χάγη από τον Επίσκοπο Ντεοντάατ βαν ντερ Μπόον, χρησιμοποίησε νερό από τον Ιορδάνη Ποταμό για να βαφτίσει την Πριγκίπισσα, που φορούσε το βαπτιστικό φόρεμα που φορούσε για πρώτη φορά η Πριγκίπισσα Βιλελμίνη το 1880. Νονοί της ήταν η Βαλέρια Ντέλχερ, η θεία της Αγνή Σορρεγιέτα, ο Διάδοχος Πρίγκιπας Γουλιέλμος του Λουξεμβούργου, ο Τιχό Μπαρόν Κολλότ ντ'Εσκουρί και ο Αντώνιος Φράϊλινγκ.

Η Αριάδνη μιλάει Ολλανδικά, Αγγλικά και λίγα Ισπανικά.

## Τίτλοι
***10 Απριλίου 2007 - έως σήμερα**: *Η Βασιλική Υψηλότητα* Πριγκίπισσα Αριάδνη της Ολλανδίας, Πριγκίπισσα της Οράγγης-Νασσάου

## Παραπομπές

## Εξωτερικοί σύνδεσμοι
* Royal House of the Netherlands
* https://web.archive.org/web/20120314141658/http://www.koninklijkhuis.nl/encyclopedie/wie-is-wie/prinses-ariane (official website Dutch Royal House)

|-

Κατηγορία:Οίκος της Οράγγης-Νάσσαου
Κατηγορία:Ολλανδοί ευγενείς
Κατηγορία:Πριγκίπισσες της Οράγγης-Νάσσαου
Πάουλ Αρίστε

Ο **Πάουλ Αρίστε** (*Paul Ariste*, 3 Φεβρουαρίου 1905 - 2 Φεβρουαρίου 1990) ήταν Εσθονός γλωσσολόγος, γνωστός για τις μελέτες στις φιννοουγγρικές γλώσσες (ιδίως στην εσθονική και την βοτική γλώσσα).

Γεννήθηκε ως Πάουλ Μπεργκ, στο Ραάμπισε της Ενορίας Βοτικβέρε, στην Επαρχία Γιόγκεβα. Από το 1945 έως το 1946, ο Αρίστε φυλακίστηκε από τις σοβιετικές αρχές επειδή ήταν μέλος του *Βελιέστο*, ενός συλλόγου φοιτητών στην ανεξάρτητη Εσθονία.

Ήταν ο επικεφαλής του φιννοουγγρικού τμήματος του Πανεπιστημίου του Τάρτου και η μία από τις δύο προσωπικότητες που έπαιξαν αποφασιστικό ρόλο στην αναβίωση των σοβιετικών φιννοουγγρικών μελετών. Επίσης, ίδρυσε την εφημερίδα *Sovetskoye finnougrovedeniye* (ρωσικά: Советское финноугроведение, σημαίνει Σοβιετικές Φιννοουγγρικές Μελέτες, αλλά αργότερα μετονομάστηκε σε Linguistica Uralica).

Επίσης, ήταν διακεκριμένος Εσπεραντιστής, και μέλος της Ακαδημίας των Εσπεράντο από το 1967 έως το 1976.

Πέθανε στο Τάρτου, σε ηλικία 84 ετών. 

## Παραπομπές


## Περαιτέρω ανάγνωση
* Ariste, Paul (1939). A quantitative language. *Proceedings of the 3rd International Congress of Phonetic Sciences*. Ghent. P. 276-280.
* Ariste, Paul (1953). *Eesti keele foneetika* [Phonetics of Estonian]. Tallinn: Eesti Riiklik Kirjastus.
* Ariste, Paul (1960). *Vadjalaste laule*. Tallinn.
* Ariste, Paul (1968). *A Grammar of the Votic Language*. Bloomington: Indiana University. ISBN 978-0-87750-024-7
* Ariste, Paul (1981). *Keelekontaktid: Eesti keele kontakte teiste keeltega* [Language contacts: Contacts of Estonian with other languages]. Tallinn: Valgus.
* Viitso, Tiit-Rein (2005). Paul Ariste 100. *Linguistica Uralica* No 1/2005, 1-3. 
* Viitso, Tiit-Rein (2005). Some Comments about Paul Ariste's Doctoral Dissertation on Phonetics of Hiiumaa Estonian Dialects. *Linguistica Uralica* No 1/2005, 4-19.

## Εξωτερικοί σύνδεσμοι
* Linguistica Uralica
* Paul Ariste Centre for Indigenous Finno-Ugric Peoples
* Paul Ariste and the Veps Folkore by Kristi Salve

Κατηγορία:Μέλη της Ακαδημίας Επιστημών (Γαλλία)
Κατηγορία:Εσθονοί συγγραφείς
Κατηγορία:Εσθονοί γλωσσολόγοι
Κατηγορία:Εσθονοί πανεπιστημιακοί
Κατηγορία:Εσπεραντιστές
Κατηγορία:Αποδέκτες του Τάγματος της Φιλίας των Λαών
Άρβο Κρουούσεμεντ

Ο **Άρβο Κρουούσεμεντ** (γεννηθείς στις 20 Απριλίου 1928 στην Ούντλα της Επαρχίας Λέενε-Βίρου) είναι Εσθονός ηθοποιός, θεατρικός συγγραφέας και σκηνοθέτης. Έχει μετατρέψει μερικές Εσθονικές κλασσικές νουβέλες σε ταινίες, όπως την  (1990). Η ταινία  χαρακτηρίστηκε ως η καλύτερη Εσθονική ταινία σε δημοσκόπηση που πραγματοποιήθηκε από Εσθονούς κριτικούς ταινιών και δημοσιογράφους το 2002. Το 1970 η ταινία έκοψε 558.000 εισιτήρια στην Εσθονία (ενώ ο συνολικός πληθυσμός της χώρας ανέρχεται στα 1,34 εκατομμύρια άτομα). Το 1971 η ταινία έκοψε 8.100.000 εισιτήρια στη Σοβιετική Ένωση.

Ο Άρβο Κρουούσεμεντ σπούδασε στη Ρωσική Ακαδημία Θεατρικών Τεχνών στη Μόσχα, όπου αποφοίτησε το 1953. Από το 1953 έως το 1961 εργάστηκε ως ηθοποιός στο Εσθονικό Θέατρο Δράματος στο Τάλιν. Από το 1962 έως το 1964 ήταν ο διευθυντής του Θέατρου Έντλα στο Πάρνου της Εσθονίας. Επίσης, εργάστηκε ως σκηνοθέτης στην Tallinnfilm από το 1965 έως το 1991.

## Παραπομπές


## Λογοτεχνία
* Όλαφ-Μίχκελ Κλάασσεν, ""Kevade" tee ekraanile". Eesti Raamat, Τάλιν 1977
* Έντβι Βαμπαμέγκι και Σούλεφ Τεϊνεμάα "Tehtud ja tegemata teod. Arvo Kruusemendi filmidest", Teater. Muusika. Kino, 1989
* Όιε Όραβ, "Tallinnfilm". I köide: mängufilmid 1947–1976, Eesti Entsüklopeediakirjastus, Τάλιν 2003, ISBN 9985701283
* Όιε Όραβ, "Tallinnfilm". II köide: mängufilmid 1977–1991, Eesti Entsüklopeediakirjastus, Τάλιν 2004, ISBN 998570150X
* Αννίκα Κόππελ, "Kevade. Suvi. Sügis. Arvo Kruusemendi filmid". Kirjastus Kadmirell, Τάλιν 2010, ISBN 9789949908912

## Εξωτερικοί σύνδεσμοι
* 
* Riina Mägi, "Arvo Kruusemendist saab Palamuse valla aukodanik" – Vooremaa, 18 Φεβρουαρίου 2014 (στα εσθονικά)

Κατηγορία:Εσθονοί ηθοποιοί
Κατηγορία:Εσθονοί σκηνοθέτες κινηματογράφου
Κατηγορία:Εσθονοί σκηνοθέτες θεάτρου
Ντετέκτιβ

Ο **ντετέκτιβ** (ορθότερα: ντιτέκτιβ) είναι ένας ερευνητής, συνήθως ένα μέλος της επιβολής του νόμου. Κάποιοι είναι ιδιώτες και μπορεί να είναι γνωστοί ως ιδιωτικοί ανακριτές, όπως o Ντετέκτιβ Ζώον Ace Ventura. 

Κυρίως στα μυθιστορήματα, detective είναι το πρόσωπο που λύνει τα εγκλήματα, στα οποία συμπεριλαμβάνονται τα ιστορικά εγκλήματα, εξετάζοντας και αξιολογώντας τα στοιχεία και προσωπικά αρχεία, για να αποκαλύψει την ταυτότητά και/ή ίχνη του εγκληματία.

Σε ορισμένα τμήματα της αστυνομίας, η θέση του ντετέκτιβ επιτυγχάνεται περνώντας από μια γραπτή δοκιμασία όταν ένα άτομο συμπληρώνει τις προϋποθέσεις ως αξιωματικός της αστυνομίας. Σε πολλά άλλα συστήματα αστυνόμευσης, ντετέκτιβ είναι απόφοιτοι που συμμετέχουν άμεσα από την πολιτική ζωή χωρίς πρώτα να υπηρετούν ως ένστολοι αστυνομικοί. Κάποιοι άνθρωποι υποστηρίζουν ότι ο ντετέκτιβ κάνει μια εντελώς διαφορετική εργασία και συνεπώς απαιτούν τελείως διαφορετική εκπαίδευση, προσόντα, ικανότητες και από τους ένστολους αστυνομικούς. Το αντίθετο επιχείρημα είναι ότι χωρίς προηγούμενη υπηρεσία ως ένστολοι αξιωματικοί, οι ντετέκτιβ δεν έχουν αρκετά μεγάλη αίσθηση του προτύπου των αστυνομικών διαδικασιών και θα δυσκολεύονται να συνεργαστούν με ένστολους συναδέλφους.

## Επισκόπηση

### Οργάνωση
Τα γραφεία ντετέκτιβ (ερευνητών) στις μεγάλες αστυνομικές υπηρεσίες είναι οργανωμένα σε διάφορα τάγματα ή τμήματα, καθένα από τα οποία ειδικεύεται στην έρευνα σε ένα συγκεκριμένο τύπο εγκλήματος ή ένα συγκεκριμένο τύπο μυστικής επιχείρησης, τα οποία μπορεί να περιλαμβάνουν: ανθρωποκτονίες, ληστείες, διαρρήξεις, κλοπές, οργανωμένα εγκλήματα, αγνοουμένων, εγκληματικότητα, απάτη, ναρκωτικά, σεξουαλική επίθεση, ηλεκτρονικό έγκλημα, βία και πολλά άλλα. 

### Ιδιωτικός ντετέκτιβ
Σε ορισμένες χώρες, η πρακτική του ντετέκτιβ δεν είναι ακόμα αναγνωρισμένη ενώπιον των δικαστηρίων και των δικαστικών διαδικασιών. Μία από αυτές τις χώρες είναι η Πορτογαλία, όπου όποια απόδειξη προσκομίζεται χάνει κάθε σημασία όταν συλλέγεται από ένα ιδιωτικό ντετέκτιβ. Ακόμα και υπό αυτήν την περίσταση, η πρακτική της δραστηριότητας αυτής είναι η ζήτηση και κυβερνώνται από έναν κώδικα δεοντολογίας. Κάποιος ιδιωτικός ντετέκτιβ μπορεί να μεταμφιεστεί έτσι ώστε κανείς δεν μπορεί να τον αναγνωρίσει.

## Ιστορία
Το πρώτο ιδιωτικό detective agency ιδρύθηκε από τον Eugène François Vidocq στο Παρίσι στις αρχές της δεκαετίας του 1800, ο οποίος είχε επίσης ηγηθεί μιας αστυνομικής υπηρεσίας πέραν του ποινικού ο ίδιος. Η αστυνομία ντετέκτιβ ήταν πρωτοπόρος στην Αγγλία από το Bow Street και αργότερα η Μητροπολιτική Αστυνομική Υπηρεσία στην ευρύτερη περιοχή του Λονδίνου. Η πρώτη αστυνομία ντετέκτιβ του συγκροτήματος στις Ηνωμένες Πολιτείες, ιδρύθηκε το 1846 στη Βοστόνη.

## Παραπομπές


## Εξωτερικοί σύνδεσμοι

Κατηγορία:Επιβολή του νόμου
Κατηγορία:Ποινικό Δίκαιο
Αλίσια Κιζ

Η **Alicia Augello Cook** (γεννημένη στις 25 Ιανουαρίου 1981), γνωστή επαγγελματικά ως **Alicia Keys**, είναι Αμερικανίδα τραγουδίστρια, τραγουδοποιός, δισκογραφική παραγωγός, πιανίστας και ηθοποιός. Η Keys έκανε το ντεμπούτο της με την J Records, αφού είχε προηγούμενες συμφωνίες ρεκόρ πρώτα με την Columbia και μετά με την Arista Records. Το πρώτο της άλμπουμ, "Songs in A Minor", κυκλοφόρησε το 2001, δημιουργώντας το πρώτο του Billboard Hot 100, single "Fallin", και πουλώντας πάνω από 12 εκατομμύρια αντίτυπα παγκοσμίως. Με το άλμπουμ αυτό η Alicia Keys κέρδισε πέντε βραβεία Grammy το 2002. Το άλμπουμ της, "Το Ημερολόγιο της Αλισια Κιζ", κυκλοφόρησε το 2003, δημιουργώντας τα επιτυχημένα singles: "You Do not Know My Name", "If i ain't got you" και "Diary" και πούλησε 8 εκατομμύρια αντίτυπα παγκοσμίως. Το ντουέτο τραγουδιού "My Boo" με τον Usher σημείωσε το δεύτερο νούμερο ένα της single για το 2004. Το άλμπουμ κέρδισε τέσσερα επιπλέον βραβεία Grammy το 2005.  Αργότερα εκείνο το έτος, κυκλοφόρησε το πρώτο της live album, Unplugged, κάνοντας την την πρώτη γυναίκα που έκανε ένα ντεμπούτο άλμπουμ MTV Unplugged στο νούμερο ένα. 

Το "As i am" κυκλοφόρησε το 2007, δημιουργώντας το "No One" ένα νούμερο ένα single σύμφωνα με το Hot 100, το οποίο πούλησε 5 εκατομμύρια αντίτυπα παγκοσμίως και κέρδισε τρία επιπλέον βραβεία Grammy. Το "Element of Freedom" κυκλοφόρησε το 2009, καθιστώντας το πρώτο της άλμπουμ στο Ηνωμένο Βασίλειο και πωλώντας 4 εκατομμύρια αντίτυπα παγκοσμίως. H Alicia Keys συνεργάστηκε επιπλέον με τον Jay Z για το "Empire State of Mind" ως το τέταρτο νούμερο ένα της single και κέρδισαν το βραβείο Best Rap / Sung Collaboration το 2010. Το  "Girl on Fire" κυκλοφόρησε το 2012 ως το πέμπτο άλμπουμ του Billboard 200. Το δεύτερο live άλμπουμ της, VH1 Storytellers κυκλοφόρησε το 2013 και έγινε το έβδομο R & B / Hip-Hop κορυφαίο άλμπουμ 

Η Alicia Keys έχει κερδίσει , όπως 15 βραβεία Grammy,17 NAACP Image Awards και έχει πουλήσει πάνω από 35 εκατομμύρια λευκώματα και 30 εκατομμύρια singles παγκοσμίως. Έκανε το ντεμπούτο της στο Smokin 'Aces και εμφανίστηκε επίσης στο The Nanny Diaries και στο The Secret Life of Bees. Θεωρούμενη ως pop icon, το περιοδικό Billboard την ονόμασε κορυφαίο καλλιτέχνη της δεκαετίας του 2000 και της έβαλε τον αριθμό 10 στη λίστα των Top 50 καλλιτεχνών R & B / Hip-Hop των 25 τελευταίων ετών. Η VH1 την συμπεριέλαβε στη λίστα των 100 μεγαλύτερων καλλιτεχνών όλων των εποχών, ενώ το περιοδικό Time την συμπεριέλαβε στη λίστα με τους 100  πιο σημαντικούς ανθρώπους  το 2005 και το 2017.

## Βραβεία

## Παραπομπές


## Εξωτερικοί σύνδεσμοι
* 

Κατηγορία:Αμερικανίδες τραγουδίστριες
Κατηγορία:Αμερικανοί τραγουδοποιοί
Κατηγορία:Αμερικανοί μουσικοί παραγωγοί
Κατηγορία:Αμερικανοί πιανίστες
Κατηγορία:Αφροαμερικανοί
Διοργανώσεις Ε.Π.Σ. Κιλκίς 2016–17

Για την **περίοδο 2016–17**, η Ένωση Ποδοσφαιρικών Σωματείων Κιλκίς είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Κιλκίς.

Η πρωταθλήτρια ομάδα της ΕΠΣ Κιλκίς προβιβάζεται στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Κιλκίς, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2016–17, δομή του πρωταθλήματος της Ε.Π.Σ. Κιλκίς είναι η εξής:

* Α1 Κατηγορία 
* Α΄ Κατηγορία
** Ανατολικός Όμιλος
** Δυτικός Όμιλος 
* Β΄ Κατηγορία

### Α1 Κατηγορία
Στην κορυφαία κατηγορία της ΕΠΣ Κιλκίς συμμετέχουν 14 σύλλογοι. Μετά την ολοκλήρωση της κανονικής περιόδου οι 4 πρώτοι σε βαθμούς συμμετέχουν στα Play Off για την ανάδειξη του πρωταθλητή. Οι δυο τελευταίες ομάδες υποβιβάζονται, ενώ οι ομάδες απο 9η εως 12η θέση συμμετέχουν στα Play Out που κρίνουν άλλη μία θέση υποβιβασμού στην Α΄ κατηγορία. 

Πρωταθλήτρια ΕΠΣ Κιλκίς για το 2016-17 ανακηρύχθηκε η ομαδα του **Κιλκισιακού** χωρίς τη διαδικασία των Play Off καθώς είχε βαθμολογική διαφορά μεγαλύτερη των 7 βαθμών από την 2η. Λόγω μεγάλης βαθμολογικής διαφοράς του 11ου με τον 12ο δεν έγιναν επίσης αγώνες Play Out  και υποβιβάστηκαν οι τρεις τελευταίες ομάδες. 
#### Κανονική Περίοδος

Πηγή: ΕΠΣ Κιλκίς

### Α΄ Κατηγορία
Οι 24 ομάδες της Α΄ κατηγορίας χωρίστηκαν σε 2 ομίλους. Οι πρωταθλήτριες των ομίλων **Λεβέντης Λεβεντοχωρίου** και **Θύελλα Αγίου Πέτρου** καθώς και μια ακόμα ομάδα από κάθε όμιλο μετά από αγώνες κατάταξης προβιβάζονται στην Α1. Οι 2 τελευταίες κάθε ομίλου υποβιβάζονται.

#### Ανατολικός Όμιλος

Πηγή: ΕΠΣ Κιλκίς

#### Δυτικός Όμιλος

Πηγή: ΕΠΣ Κιλκίς
### Β΄ Κατηγορία
Με 11 συνολικά ομάδες και σε έναν όμιλο διεξήχθη η Β΄ κατηγορία. Οι 5 πρώτες θα ανεβούν στην Α΄ κατηγορία της επόμενης περιόδου.
  

Πηγή: ΕΠΣ Κιλκίς

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Κιλκίς. Το κύπελλο της περιόδου 2016–17 κατέκτησε η ομάδα του ΠΑΟΝΕ Επταλόφου 

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Κιλκίς
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Φουστάτ

Η **Φουστάτ** (επίσης Φοστάτ, Αλ Φουστάτ, Μισρ αλ-Φουστάτ και Φουστάτ-Μισρ, Αραβικά: الفسطاط, Κοπτικά: Ⲫⲩⲥⲧⲁⲧⲱⲛ, γνωστή στα ελληνικά ως Φουστάτη), ήταν η πρώτη πρωτεύουσα της Αιγύπτου υπό την ισλαμική εξουσία. Κτίστηκε από τον μουσουλμάνο στρατηγό Αμρ ιμπν αλ-Ας ακριβώς μετά τη μουσουλμανική κατάκτηση της Αιγύπτου το 641 μ.Χ., και χαρακτηριζόταν από το Τζαμί του Αμρ, τον πρώτο ισλαμικό ναό που κτίστηκε στην Αίγυπτο και στην Αφρική.

Η πόλη έφτασε στο ζενίθ της ακμής της τον 12ο αιώνα, οπότε και είχε 200.000 πληθυσμό. Ήταν κέντρο της διοικητικής εξουσίας στην Αίγυπτο, μέχρι που εκδόθηκε διαταγή να πυρποληθεί το 1168 από τον ίδιο τον βεζίρη, Σαουάρ, για να προστατέψει τον πλούτο του από τα χέρια των Σταυροφόρων εισβολέων. Τα υπολείμματα της πόλης τελικώς απορροφήθηκαν από το κοντινό Κάιρο, που είχε κτιστεί στα βόρεια της Φουστάτ το 969 όταν οι Φατιμίδες κατέκτησαν την περιοχή και δημιούργησαν μια νέα πόλη ως βασιλικό κατάλυμα του χαλίφη. Η περιοχή παρέμεινε ερειπωμένη για αιώνες και χρησιμοποιούταν ως σκουπιδότοπος.

Σήμερα, η Φουστάτ αποτελεί τμήμα του Παλαιού Καΐρου, με λίγα μόνο κτίσματα να παραμένουν από τις μέρες που ήταν η πρωτεύουσα της χώρας. Πολλές αρχαιολογικές ανασκαφές έχουν αποκαλύψει τον πλούτο του θαμμένου υλικού στην περιοχή. Πολλά αρχαία αντικείμενα που ανευρέθησαν κατά τις αρχαιολογικές ανασκαφές εκτίθενται σήμερα στο Μουσείο Ισλαμικής Τέχνης του Καΐρου.

## Εξωτερικοί σύνδεσμοι
* 

Κατηγορία:Αρχαίες πόλεις της Αφρικής
Κατηγορία:Μεσαιωνική Αίγυπτος
Βραβείο Βολφ στις Τέχνες

Το **Βραβείο Βολφ στις Τέχνες** (*Wolf Prize in Arts*) απονέμεται σχεδόν μία φορά κάθε χρόνο σε ένα ή περισσότερα πρόσωπα από το μη κερδοσκοπικό «Ίδρυμα Βολφ» στο Ισραήλ. Είναι ένα από τα 6 Βραβεία Βολφ που θεσμοθετήθηκαν από το ίδρυμα. Το συγκεκριμένο απονεμήθηκε για πρώτη φορά το 1981 (τα άλλα βραβεία Βολφ είναι της Γεωπονίας, της Χημείας, των Μαθηματικών, της Ιατρικής και της Φυσικής).

Το Βραβείο Βολφ στις Τέχνες απονέμεται εναλλάξ σε αρχιτέκτονες, μουσικούς, ζωγράφους και γλύπτες. Το βραβείο αποτελείται από ένα δίπλωμα και το ποσό των 100.000 δολαρίων ΗΠΑ.

## Κατάλογος βραβευθέντων

## Παραπομπές


## Εξωτερικοί σύνδεσμοι
* Wolf Prizes 2015 
* Wolf Prizes 2016

Βολφ
Βραβειο Βολφ Τ
Τσάρλι Χάναμ

**Ο Τσαρλς Μάθιου Χάναμ** (Charles Matthew Hunnam, 10 Απριλίου 1980) είναι Άγγλος ηθοποιός. Είναι γνωστός για τους ρόλους του ως Jackson "Jax" Teller στη δραματική τηλεοπτική σειρά Sons of Anarchy της FX (2008-2014), στο δράμα Queer as Folk (1999-2000) του Channel 4, Lloyd Haythe στη κωμική σειρά *Undeclared* (2001-2002) του Fox, τον ομώνυμο ρόλο στην σειρά Νίκολας Νίκλεμπι (2002), Pete Dunham στην ταινία Green Street Hooligans (2005), και Raleigh Becket στο Pacific Rim (2013).

## Πρώτα Χρόνια
Ο Hunnam γεννήθηκε στο Newcastle upon Tyne, στην Αγγλία, γιος του William "Billy" Hunnam (1952-2013), ένας γκάνγκστερ και έμπορος παλιών σιδερων, και η Jane (Bell) Hunnam, επιχειρηματίας. Η γιαγιά του ήταν καλλιτέχνις που ασχολούταν με τα πορτραίτα στο Νιουκασλ. Ο Hunnam είναι το δεύτερο παιδί, με μεγαλύτερο, τον αδελφό του William "Billy". Έχει δύο μικρότερα ετεροθαλή αδέλφια, τον Όλιβερ και τον Κρίστιαν, από την πλευρά της μητέρας του. Οι γονείς του χώρισαν όταν ήταν δύο ετών, και μετακόμισε στο χωριό Melmerby, Cumbria , όταν ήταν 12 ετών, καθώς η μητέρα του ξαναπαντρεύτηκε. Πήγε στο Σχολέιο Heaton Manor στο Νιουκασλ. Μετά τη μετακόμιση, πήγε στο Κοινοτικό Κολλέγιο Ullswater  και στη συνέχεια στο  Queen Elizabeth Grammar School στην πόλη: Penrith, Cumbria. παρακολούθησε μαθήματα στο Cumbria College of Art and Design, που τώρα λέγεται University of Cumbria, από όπου αποφοίτησε με πτυχίο στη θεωρία και ιστορία του κινηματογράφου , με ειδικότητα στις τέχνες του θεάματος.
[μικρογραφία|Charlie Hunnam στο [Διεθνές Φεστιβάλ Κινηματογράφου Βερολίνου|Φεστιβάλ Κινηματογράφου του Βερολίνου το 2017]]

## Καριέρα

### Πρώτο έργο
Στην ηλικία των 17, ο Hunnam ανακαλύφθηκε σε ένα κατάστημα υποδημάτων για την Παραμονή, και μεθυσμένος αγόραζε παπούτσια για τον αδερφό του. Ο διευθυντής παραγωγής, του Show Byker Grove με βάση το Νιουκασλ, τον πλησίασε και ο Hunnam αργότερα έχει τον πρώτο του ρόλο ως Jason σε τρία επεισόδια του σόου. Επίσης, είχε μια σύντομη καριέρα ως μοντέλο, όπου έκανε μια φωτογράφιση για τα Kangols Caps και στη συνέχεια αποφάσισε οτι το modeling δεν ήταν γι ' αυτόν. Στην ηλικία των 18 ετών, ήρθε ο πρώτος του μεγάλος ρόλος, όταν τον επέλεξε ο Russell T Davies να υποδυθεί ένα αγόρι 15 ετών, τον μαθητή Νέιθαν Maloney στο δράμα του Davies και Channel 4, *[[Queer as Folk (βρετανική τηλεοπτική σειρά)|Queer as Folk]]*.

## Προσωπική ζωή
Το 1999, ο Hunnam γνώρισε την ηθοποιό Katharine Towne όταν έκαναν κι οι δύο οντισιόν για τους ρόλους στο ''Dawson's Creek''. Αφού έβγαιναν για τέσσερις εβδομάδες, παντρεύτηκαν στο Λας Βέγκας. Χώρισαν το 2002. Ο Hunnam είναι σε σχέση με την καλλιτέχνη Morgana McNelis από το 2005.

## Φιλμογραφία
[μικρογραφία|Hunnam το 2011 στο Διεθνές [San Diego Comic-Con International|San Diego Comic Con]]

### Ταινίες

### Τηλεόραση

## Βραβεία και υποψηφιότητες

### Ταινίες

### Τηλεόραση

## Αναφορές


## Εξωτερικοί σύνδεσμοι
* 

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Παράσχος

Το ελληνικό επώνυμο ή όνομα **Παράσχος** μπορεί να αναφέρεται σε κάποιο από τα παρακάτω πρόσωπα:
## Επώνυμο
* Αχιλλέας Παράσχος (1838–1895), Έλληνας ποιητής
* Γεώργιος Παράσχος (1822–1886), Έλληνας ποιητής
* Γιώργος Παράσχος (γεν. 1952), Έλληνας παλαίμαχος διεθνής ποδοσφαιριστής
* Κλέων Παράσχος (1894–1964), κριτικός καί ποιητής
## Όνομα
* Παράσχος Τσάνταλης (γεν. 19??), Έλληνας πρώην διεθνής καλαθοσφαιριστής
* Παράσχος Παπαδάκης (γενν. 1980), Έλληνας βουλευτής
Αναΐντ Ιπλικιάν

Η **Αναΐντ Ιπλικιάν** (Anaid Iplicjian, γεννήθηκε στις 24 Οκτωβρίου του 1935 στο Βερολίνο στη Γερμανία) είναι Γερμανίδα ηθοποιός. Η οικογένειά της είναι από την Αρμενία. Μετά τις σπουδές του στην Ακαδημία Mozarteum στο Σάλτσμπουργκ, έγινε μέλος των εταιρειών του Γκρατς (Αυστρία), του Βίζμπαντεν, του Κρατικού Θεάτρου του Αννόβερου και του Burgtheater της Βιέννης. Ελεύθερη επαγγελματίας ηθοποιός από το 1970, έχει εργαστεί σε σκηνές στη Φραγκφούρτη, το Αμβούργο, το Βερολίνο, το Μόναχο και τη Βιέννη. Έχει εμφανιστεί πολλές φορές στη γερμανική και στην αυστριακή τηλεόραση. Ήταν η παρουσιάστρια του διαγωνισμού τραγουδιού της Eurovision του 1957 και η πρώτη γυναίκα που παρουσίασε τον εν λόγω διαγωνισμό.

## Επιλεγμένη φιλμογραφία
* *Ντέρικ* - Σεζόν 02, Επεισόδιο 06: "Paddenberg" (1975)
* *Ντέρικ* - Σεζόν 07, Επεισόδιο 10: "Eine unheimlich starke Persönlichkeit" (1980)
* *Ντέρικ* - Σεζόν 11, Επεισόδιο 01: "Das Mädchen in Jeans" (1984)

## Παραπομπές


## Εξωτερικοί σύνδεσμοι
* 

Κατηγορία:Γερμανίδες ηθοποιοί θεάτρου
Κατηγορία:Γερμανίδες ηθοποιοί τηλεόρασης
Κατηγορία:Διαγωνισμός Τραγουδιού Eurovision 1957
Δέλτα (αποσαφήνιση)

Ο όρος *Δέλτα* μπορεί να αναφέρεται:
* Στο γράμμα του ελληνικού αλφαβήτου Δ, δ
* Στην ανώνυμη εταιρία Δέλτα Α.Ε.
* Στην Ελληνίδα συγγραφέα Πηνελόπη Δέλτα
* Στον μουσικό και συνθέτη Μιχάλη Δέλτα
* Στο δέλτα ποταμού
Μέιμπελ της Οράγγης-Νάσσαου

Η **Μέιμπελ της Οράγγης-Νάσσαου** (Ολλανδικά: *Prinses Mabel van Oranje-Nassau*, γεννημένη ως Μέιμπελ Μαρτίνα Βίσσε Σμιτ *Mabel Martine Wisse Smit*, 11 Αυγούστου 1968 -) είναι η χήρα σύζυγος του Πρίγκιπα Φρίζο, αδελφού του βασιλιά Γουλιέλμου Αλέξανδρου της Ολλανδίας.

## Πρώιμη ζωή
Γεννήθηκε στις 11 Αυγούστου 1968 ως *Μέιμπελ Μαρτίνα Λος* στο Πεϊνάκερ της Ολλανδίας. Κόρη του Ερρίκου Κορνηλίου Λος και της Φλωρεντίας Μάλντε Χεσμπερντίνα Κόουμαν. Μετά τον θάνατο του πατέρα της, όταν η Μέιμπελ ήταν εννέα ετών, η μητέρα της παντρεύτηκε τον Πίτερ Βίσσε Σμιτ το 1984, οπότε η Μέιμπελ πήρε το επώνυμο του πατριού της. Η Μέιμπελ έχει δύο μικρότερες αδελφές, τη Νικολίνα Λος, *αργότερα* Νικολίνα Βίσσε Σμιτ και την Εβελίνα Βίσσε Σμιτ.

Η Μέιμπελ εκτός από την μητρική της Ολλανδική γλώσσα μιλάει Αγγλικά, Ισπανικά και Γαλλικά. 

Η Μέιμπελ Βίσσε Σμίτ και ο Φρίζο φαν Άμσμπεργ, πρίγκιπας της Οράγγης-Νάσσαου παντρεύτηκαν στις 24 Απριλίου 2004 στο Ντελφτ. Το ζευγάρι απέκτησε δύο κόρες:
* Λουάνα γενν. 2005, κόμισσα της Οράγγης-Νάσσαου
* Ζάρια γενν. 2006, κόμισσα της Οράγγης-Νάσσαου

Επειδή δεν ζήτησε από το ολλανδικό Κοινοβούλιο την άδεια να παντρευτεί, ο Πρίγκιπας Φρίζο έπαψε να είναι μέλος του Βασιλικού Οίκου και απώλεσε το δικαίωμα διαδοχής στον Ολλανδικό θρόνο, όπως το έχασαν και οι απόγονοί του. Επομένως ούτε η Πριγκίπισσα Μέιμπελ, ούτε οι κόρες τους είναι μέλη του Βασιλικού Οίκου. 

Στις 12 Αυγούστου 2013 η Μέιμπελ έχασε τον σύζυγό της, Πρίγκιπα Φρίζο, που κατέληξε ενάμισι χρόνο μετά από ατύχημα που είχε τον Φεβρουάριο του 2012 στην Αυστρία, όταν τον καταπλάκωσε μια χιονοστιβάδα την ώρα που έκανε σκι, με αποτέλεσμα τον βαρύτατο τραυματισμό του, συνεπεία του οποίου νοσηλευόταν σε κωματώδη κατάσταση.

## Τίτλοι
***11 Αυγούστου 1968 - 1984**: Δεσποινίς Μέιμπελ Μαρτίνα Λος
***1984 - 24 Απριλίου 2004**: Δεσποινίς Μέιμπελ Μαρτίνα Βίσσε Σμιτ
***24 Απριλίου 2004 - 12 Αυγούστου 2013**: *Η Βασιλική Υψηλότητα* Πριγκίπισσα Μέιμπελ της Οράγγης-Νάσσαου, Κόμισσα της Οράγγης-Νάσσαου, κα. φαν Άμσμπεργ
***12 Αυγούστου 2013 - έως σήμερα**: *Η Βασιλική Υψηλότητα* Πριγκίπισσα Μέιμπελ της Οράγγης-Νάσσαου, Κόμισσα της Οράγγης-Νάσσαου, Χήρα φαν Άμσμπεργ

### Τιμητικές διακρίσεις
**Ολλανδικές**
*   Μετάλλιο Βασιλιάς Γουλιέλμος Αλέξανδρος (30 Απριλίου 2013)

## Παραπομπές

## Εξωτερικοί σύνδεσμοι
*Royal House of the Netherlands 
*The Elders' Official Website
*Mabel van Oranje video talk on how to achieve change at TEDxAmsterdam, 20 November 2009

Κατηγορία:Οίκος της Οράγγης-Νάσσαου
Κατηγορία:Ολλανδοί ευγενείς
Κατηγορία:Πριγκίπισσες της Ολλανδίας
Κατηγορία:Πριγκίπισσες της Οράγγης-Νάσσαου
Αικατερίνη του Ίμσεμποργκ

Η **Αικατερίνη του Ίμσεμποργκ** (περί το 1215 - 1252) ήταν βασίλισσα της Σουηδίας (1244-1250) ως σύζυγος του Ερρίκου ΙΑ΄ της Σουηδίας. Επρόκειτο για τη μεγαλύτερη κόρη του Σούνε Φόλκεσον και της Ελένας Σβέρκερσντοττερ, κόρης του Σβέρκερ Β΄ και της Βενεδίκτης Χβίντε. Ο πατέρας της, εκτός από κύριος του Ίμσεμποργκ, αναφέρεται και ως γιάρλ της Σουηδίας. Η Αικατερίνη είχε μόνο μία αδελφή, την Βενεδίκτη Σάνεσντοττερ των Μπγιέλμπο. 

Ο σύζυγός της, Ερρίκος ΙΑ΄ έγινε βασιλιάς της Σουηδίας το 1222, αλλά εξορίστηκε από τον Κνούτο Β΄ την περίοδο 1229-1234. Επέστρεψε μετά τον θάνατο του Κνούτου και παρέμεινε βασιλιάς μέχρι τον δικό του θάνατο. Ο Ερρίκος ήταν από τη φύση του μερικώς σωματικά ανάπηρος και τραυλός. Ο Ερρίκος και η Αικατερίνη παντρεύτηκαν για να εδραιώσει ο Ερρίκος τα δικαιώματα του στον θρόνο, καθώς η Αικατερίνη καταγόταν από βασιλική οικογένεια από την πλευρά της μητέρας της.

Ο γάμος έγινε το 1243-1244 και η Αικατερίνη δέχτηκε μια τεράστια περιουσία ως προίκα, στην οποία ανήκε σχεδόν το μισό βασίλειο. Δεν απέκτησε παιδιά με τον Ερρίκο, γι' αυτό το βασίλειο της Σουηδίας μεταβιβάστηκε μετά τον θάνατο του Ερρίκου στον ανιψιό του Βάλντεμαρ της Σουηδίας, μεγαλύτερο γιο του Μπίργιερ Γιαρλ και της Ίνγκεμποργκ Έρικσντοττερ της Σουηδίας, αδελφής του Ερρίκου ΙΑ΄. Μετά τον θάνατο του συζύγου της, η Αικατερίνη έγινε μοναχή στο αββαείο του Γκούντχεμ, στο οποίο παρέμεινε μέχρι τον θάνατο της, ενώ μεταβίβασε πολλά εδάφη της μαζί με την προίκα της σε συγγενείς της και τα υπόλοιπα τα έκανε δωρεές σε εκκλησιαστικά ιδρύματα.

## Παραπομπές


## Πηγές
*Lars O. Lagerqvist (1982). «Sverige och dess regenter under 1.000 år», («Η Σουηδία και οι κυβερνήτες της για 1000 χρόνια») (σουηδικά). Albert Bonniers Förlag AB. ISBN 91-0-075007-7.

Κατηγορία:Βασίλισσες της Σουηδίας
Πάουλ Ράουντ

Ο **Πάουλ Ράουντ** (εσθονικά: *Paul Raud*, 10/22 Οκτωβρίου 1865 - 22 Νοεμβρίου 1930) ήταν Εσθονός ζωγράφος που διακρίθηκε τους τομείς της προσωπογραφίας και της τοπιογραφίας.

## Βιογραφία
Ο Ράουντ γεννήθηκε το 1865 στον οικισμό Kirikuküla της Εσθονίας, ο οποίος τότε αποτελούσε κομμάτι της Ρωσικής Αυτοκρατορίας. Μετά την ολοκλήρωση των εγκύκλιων σπουδών του φοίτησε για περίπου τρία χρόνια Ιστορία της τέχνης στο Πανεπιστήμιο του Τάρτου. Το 1888, χάρη σε υποτροφία της βαρόνης και γνωστής φιλότεχνης Ναταλίας von Uexküll, μετέβη για σπουδές στην Ακαδημία Τεχνών του Ντίσελντορφ. 

Κατά τη διάρκεια της παραμονής του στη Γερμανία επηρεάστηκε από το έργο του Γερμανού ζωγράφου Έντουαρντ φον Γκέμπχαρτ και της σχολής του Ντίσελντορφ γενικότερα. Το 1893 παρέμεινε για αρκετούς μήνες στην Ολλανδία προκειμένου να μελετήσει από κοντά διάφορα έργα τέχνης, ενώ ολοκλήρωσε τη φοίτησή του επόμενο έτος.

Μετά την επιστροφή του στην Εσθονία έγινε γνωστός κυρίως για τις προσωπογραφίες του, μέσω των οποίων εξασφάλιζε αρχικά τα προς το ζην, αλλά και για τη συμβολή του στην τοπιογραφία. Σημαντικά για την μετέπειτα πορεία του ήταν τα ταξίδια που πραγματοποίησε μαζί με άλλους ζωγράφους κατά το διάστημα 1896 - 1899 στα νησιά της Βαλτικής Μούχου και Πάκρι προκειμένου να καταγράψει σε πίνακες τα φυσικά τοπία αυτών των περιοχών. 

Όντας ο ίδιος στενά συνδεδεμένος με κύκλους της κοινότητας των Γερμανών της Βαλτικής, με τους οποίους είχε και επαγγελματικές σχέσεις, απείχε από το εθνικιστικό κίνημα των συμπατριωτών του, όπως αυτό εκφράστηκε στις αρχές του 20ού αιώνα. Το 1904 απέκτησε ιδιόκτητη ιδιωτική σχολή ζωγραφικής στο Τάλιν. Από το 1914 μέχρι το 1923 δίδαξε στην Εμπορική Σχολή Θηλέων του Τάλιν, ενώ στη συνέχεια διετέλεσε καθηγητής στην Εθνική Σχολή Καλών Τεχνών. Θεωρείται ο εισηγητής του ιμπρεσιονισμού και της ζωγραφικής ανοικτών χώρων στην εσθονική τέχνη.

Απεβίωσε την 22α Νοεμβρίου του 1930 στο Τάλιν της Εσθονίας. Ήταν δίδυμος αδελφός του επίσης ζωγράφου και σημαντικού φολκλοριστή Κρίστιαν Ράουντ (1865 - 1943).

## Πίνακες

Αρχείο:Paul raud poolakt.jpg|Ημίγυμνο (1893)
Αρχείο:Muhu Church by Paul Raud.jpg|Εκκλησία στο Μούχου (1898)
Αρχείο:Paul Raud Self-Portrait with a Hat.jpg|Αυτοπροσωπογραφία με καπέλο (1900)
Αρχείο:Raud pargitee.jpg|Δρόμος σε πάρκο (1910)
Αρχείο:Jaan Poska portrait by Paul Raud.jpg|Πορτραίτο του Γιάαν Πόσκα (1929)


## Παραπομπές


Κατηγορία:Εσθονοί ζωγράφοι
Κατηγορία:Ιμπρεσιονιστές ζωγράφοι
Κατηγορία:Εσθονοί εκπαιδευτικοί
Κατηγορία:Προσωπογράφοι
Μάρθα Έρικσντοττερ

Η **Μάρθα Έρικσντοττερ** (σουηδ.:*Märta Bonde*, 13ος αιώνας) ήταν πριγκίπισσα της Σουηδίας από τον Οίκο του Έρικ, κόρη του Ερρίκου Ι΄ της Σουηδίας και της συζύγου του Ρίκισσα της Δανίας, καθώς και αδελφή του Ερρίκου ΙΑ΄ της Σουηδίας.

## Βιογραφία
Η ύπαρξη της Μάρθας ως κόρης του Ερρίκου Ι΄ έχει αμφισβητηθεί από μερικούς ιστορικούς, οι οποίοι υποστηρίζουν ότι ήταν προσθήκη στο βασιλικό γενεαλογικό δέντρο του Καρόλου Η΄ της Σουηδίας τον 15ο αιώνα, για να νομιμοποιήσει τα δικαιώματα του στον θρόνο της Σουηδίας. Οι σύγχρονοι ιστορικοί που συμφωνούν με αυτή την θέση είναι λίγοι και η θέση της Μάρθας ως μέλος του Οίκου και της βασιλικής οικογένειας δεν μπορεί να αποκλειστεί. Σύμφωνα με το γενεαλογικό δέντρο η Μάρθα παντρεύτηκε τον Νίλς Σίξτενσον Σπάρρε του Τόφτα, Σoυηδό στρατηγό. Ο γάμος της καταγράφεται σε σουηδικό βιογραφικό λεξικό που γράφτηκε το 1864 με τίτλο *"Σημειώσεις περί Σουηδών γυναικών"* (*Anteckningar om svenska qvinnor*) και αναφέρει: *"Η Μάρθα, κόρη του Ερρίκου Ι΄, παντρεύτηκε τον Νιλς Σίξτενσον του Τόφτα και μέσω του γάμου της έγινε γενάρχης των Οικογενειών Σπάρρε και Όύξενχανα"*. Ωστόσο άλλοι ιστορικοί θεωρούν τον Νιλς του Τόφτα ανύπαρκτο πρόσωπο, καθώς η ιστορική έρευνα δεν κατέδειξε κανένα πρόσωπο με αυτό το όνομα, ενώ το πρώτο τεκμηριωμένα καταγεγραμμένο μέλος των Σπάρρε του Τόφτα είναι ο Άμπγιερν Σίξτενσον Σπάρρε του Τόφτα (απεβ. 1310).

## Οικογένια
Από τον γάμο της αναφέρεται πως απέκτησε δύο γιους:
* Σίξτεν Νίλσον Σπάρρε του Τόφτα 1218-;
* Άμπγιερν Νίλσον Σπάρρε του Τόφτα 1228-1310

## Παραπομπές


## Πηγές
*Bjarne Beckman, Matts Kättilmundsson och hans tid, Vol. I. Stockholm: Wahlström & Widstrand, 1953.
*C.G. Starbäck & P.O. Bäckström, Berättelser ur svenska historien, Vol. II. Stockholm: Beijers, 1885.

## Εξωτερικοί σύνδεσμοι
*Μάρθα Έρικσντοττερ

Κατηγορία:Οίκος του Έρικ
Κατηγορία:Σουηδέζες πριγκίπισσες
Ιούλιος Έβολα

Ο βαρόνος **Giulio Cesare Andrea Evola ** (; 19 Μαΐου 1898 &#x2013; 11 Ιουνίου 1974), καλύτερα γνωστός ως **Ιούλιος Έβολα** (), ήταν ιταλός φιλόσοφος, ζωγράφος, και εσωτεριστής. Σύμφωνα με τον μελετητή Franco Ferraresi, «η σκέψη του Evola μπορεί να θεωρηθεί ως ένα από τα πιο ριζοσπαστικά και συνεπή αντιισότιμα, αντιφιλελεύθερα, αντιδημοκρατικά και αντιλαϊκά συστήματα στον εικοστό αιώνα. Πρόκειται για ένα μοναδικό (αν και όχι κατ’ ανάγκη πρωτότυπο) μείγμα διαφόρων σχολών και παραδόσεων, συμπεριλαμβανομένου του γερμανικού ιδεαλισμού, των ανατολικών δογμάτων, της παραδοσιοκρατίας και της γενικότερης κοσμοθεωρίας της μεσοπολεμικής συντηρητικής επανάστασης με την οποία ο Έβολα είχε βαθιά προσωπική εμπλοκή». 

Ο ιστορικός Aaron Gillette περιέγραψε τον Έβολα ως "έναν από τους πιο σημαντικούς φασίστες ρατσιστές στην ιταλική ιστορία" Ο Έβολα θαυμάστηκε από τον ιταλό φασίστα ηγέτη Μπενίτο Μουσολίνι. Είχε θεοποιήσει τα Ναζιστικά SS. Θαύμαζε τον επικεφαλής των SS Χάινριχ Χίμλερ, τον οποίο γνώριζε προσωπικά, και πέρασε τον Δεύτερο Παγκόσμιο Πόλεμο εργαζόμενος για το ναζιστικό SD. Σε δίκη το 1951, ο Έβολα, που αρνήθηκε ότι είναι φασίστας, αναφερόταν στον εαυτό του ως «υπερφασίστας». Σχετικά με αυτή τη δήλωση, η ιστορικός Elisabetta Cassina Wolff έγραψε ότι «Δεν είναι σαφές αν αυτό σήμαινε ότι ο Έβολα τοποθετούσε τον εαυτό του πάνω ή πέρα από το φασισμό».

Ο Έβολα ήταν ο «επικεφαλής ιδεολόγος» της τρομοκρατικής ριζοσπαστικής δεξιάς της Ιταλίας μετά τον Δεύτερο Παγκόσμιο Πόλεμο. Συνεχίζει να επηρεάζει τα σύγχρονα νεοφασιστικά κινήματα,, καθώς και τον Στηβ Μπάνον.

Πολλές από τις θεωρίες και τα γραπτά του Έβολα επικεντρώνονταν στον ιδιοσυγκρασιακό μυστικισμό, τον αποκρυφισμό και τις εσωτερικές θρησκευτικές σπουδές, και αυτή η πτυχή του έργου του επηρέασε τους αποκρυφιστές και τους εσωτεριστές.



## Συγγραφικό έργο
Τα κυριότερα έργα του γραμμένα στην Ελληνική γλώσσα είναι τα εξής:
* Εβραίοι και Μαθηματικά
* ΖΕΝ, Ο δρόμος των Σαμουράι
* Tρεις όψεις του εβραϊκού προβλήματος, Η εβραϊκή επίδραση στο πνεύμα, στον πολιτισμό, στην οικονομία
* Το δόγμα των Αρίων για τον αγώνα και τη νίκη
* Η Μεταφυσική του Φύλου
* Εξέγερση ενάντια στο σύγχρονο κόσμο 
* Η Διδασκαλία της Αφυπνίσεως
* Ευρωπαϊκή Παρακμή
* Προσανατολισμοί
* Διαλογισμοί επί των κορυφών

## Παραπομπές


Κατηγορία:Ντανταϊσμός
Κατηγορία:Εσωτεριστές
Κατηγορία:Νεοφασισμός
Κατηγορία:Αποκρυφιστές
Κατηγορία:Αντιαμερικανισμός
Κατηγορία:Επικριτές του Χριστιανισμού
Χάραλντ Κέσγε

Ο **Χάραλντ Κέσγε** ή **Χάραλντ το δόρυ**  (δαν. *Harald Kesje*, 1080 - 1135) ήταν νόθος γιος του Ερρίκου Α΄ της Δανίας και αντιβασιλιάς της Δανίας.
Ορίστηκε αντιβασιλιάς της Δανίας την περίοδο που ο πατέρας του αποφάσισε να κάνει ταξίδι για προσκύνημα στην Ιερουσαλήμ μαζί με τον αρχιεπίσκοπο Άσσερ του Λουντ. Ο Χάραλντ ήταν πολύ θαρραλέος, αλλά ταυτόχρονα πολύ σκληρός και βίαιος και μεταξύ άλλων λεηλάτησε το ισχυρό Χάραλντσμπουργκ στο Ρόσκιλε. Η μεγάλη του σκληρότητα στάθηκε αιτία να μην εκλεγεί ο ίδιος βασιλιάς της Δανίας μετά τον θάνατο του πατέρα του (1103), οπότε τον Ερρίκο Α΄ διαδέχθηκε ο αδελφός του, Νιλς της Δανίας (1104).

Συμμάχησε με τον ετεροθαλή αδελφό του Ερρίκο τον Αλησμόνητο για να εκδικηθεί τον Κνούτο Λαβάρντ, τον άλλο ετεροθαλή αδελφό του και νόμιμο κληρονόμο του πατέρα του. Ο Κνούτος Λαβάρντ δολοφονήθηκε από τον άλλο διεκδικητή του θρόνου της Δανίας, τον Μάγκνους Α΄ της Σουηδίας, εξάδελφό του και γιο του Νιλς (1131). Ο Χάραλντ Κέσγε στράφηκε εναντίον του και αποφάσισε να τον σκοτώσει. Προσπάθησε να πιέσει τους Δανούς να τον αναγνωρίσουν ως νέο βασιλιά τους με το όνομα Χάραλντ Δ΄ και πέτυχε την αναγνώρισή του από τους κατοίκους της Γιουτλάνδης. Στην αποφασιστική μάχη στο Φόντεβικ της Σκάνια (1134) ηττήθηκαν οι δυνάμεις του Μάγκνους και του πατέρα του βασιλιά Νιλς, ενώ ο ίδιος ο Μάγκνους σκοτώθηκε. Ο Χάραλντ Κέσγε στην συνέχεια όμως συνελήφθη στο Βάιλε της Γιουτλάνδης από τον πρώην σύμμαχο και ετεροθαλή αδελφό του Ερρίκο τον Αλησμόνητο και αποκεφαλίστηκε μαζί με 8 από τους γιους του, έτσι έμεινε μόνος διάδοχος του θρόνου ο Ερρίκος Β΄. 

## Οικογένεια
Με τη νόμιμη σύζυγο του Ράγκνιλντ Μάγκνουσντοττερ, κόρη του Μάγκνους Γ΄ της Νορβηγίας απέκτησε 4 (ή 6) νόμιμα τέκνα:
* Μάγκνους Χάραλντσεν (πέθανε στις 4 Ιουνίου 1134), έπεσε στην μάχη του Φόντεβικ 
* Όλαφ Χάραλντσεν (πέθανε το 1143), αντίπαλος του θρόνου με τον Ερρίκο Γ΄ της Δανίας, ηττήθηκε και δολοφονήθηκε
* Κνούτος Χάραλντσεν
* Χάραλντ Χάραλντσεν

Ο Χάραλντ Κέσγε είχε και 9 (ή 7) νόθους γιους: 
* Μπγερν Χάραλντσεν "Γέρνσιντε" (ο σιδηρόπλευρος), πιθανώς νόμιμος γιος, απεβίωσε το 1134, παντρεύτηκε την Αικατερίνη Ίνγκεσντοττερ, κόρη του Ίνγκε Α΄ της Σουηδίας 
* Ερρίκος "Διάκονος" Χάραλντσεν, πιθανώς νόμιμος γιος, απεβίωσε το 1134, διάκονος, πνίγηκε σε ατύχημα στο Σλέσβιχ μαζί με τον μεγαλύτερο αδελφό του Μπγερν
* Σίβαρντ Χάραλντσεν
* Ερρίκος Χάραλντσεν
* Σβεν Χάραλντσεν
* Νιλς Χάραλντσεν
* Βενέδικτος Χάραλντσεν
* Μίστιβιντ Χάραλντσεν
* άλλος ένας γιος αγνώστου ονόματος

## Παραπομπές


## Εξωτερικοί σύνδεσμοι
* Μεσαιωνικές Οικογένειες της Δανίας και της Ευρώπης
* Βιογραφικό Λεξικό της Δανίας

Κατηγορία:Οίκος των Έστριντσεν
Παπαθανασίου

Το ελληνικό επώνυμο **Παπαθανασίου** μπορεί να αναφέρεται σε κάποιο από τα παρακάτω πρόσωπα:

* Αιμίλιος Παπαθανασίου (γενν. 1973), ιστιοπλόος
* Ανδρέας Παπαθανασίου (γενν. 1983), Κύπριος ποδοσφαιριστής
* Αννέτα Παπαθανασίου , ηθοποιός, συγγραφέας, σκηνοθέτις και μεταγλωττίστρια
* Ασπασία Παπαθανασίου (1918-2020), συγγραφέας και ηθοποιός (τραγωδός)
* Βαγγέλης Παπαθανασίου (1943-2022), μουσικοσυνθέτης, γνωστός διεθνώς ως **Vangelis**
* Γιάννης Παπαθανασίου (γενν. 1954), υπουργός Οικονομίας και Οικονομικών
* Θανάσης Παπαθανασίου (βουλευτής ΕΔΑ) (1912-2005)
* Μιχάλης Ρέππας - Θανάσης Παπαθανασίου, θεατρικοί συγγραφείς και σεναριογράφοι
* Λέανδρος Παπαθανασίου (γενν. 1923), μουσικός, συνθέτης και παραγωγός
* Περικλής Παπαθανασίου (1918-2003), στρατιωτικός, ιδρυτής της Σχολής Αλεξιπτωτιστών
Καλλίρης

Το ελληνικό επώνυμο **Καλλίρης** μπορεί να αναφέρεται σε κάποιο από τα παρακάτω πρόσωπα:

* Θάνος Καλλίρης (γενν. 1962), μουσικός, τραγουδοποιός και τραγουδιστής
* Τίτος Καλλίρης (1934-2013), κιθαρίστας, από τους πρωτοπόρους της τζαζ στην Ελλάδα, πατέρας του Θάνου
Αλέξανδρος Ι. Κοντόσταυλος

Ο **Αλέξανδρος Ι. Κοντόσταυλος** (1860 - 1916) ήταν Έλληνας πολιτικός.

## Βιογραφικά στοιχεία

Ήταν γιος του Ιωάννη Κοντόσταυλου και μέλους της ομώνυμης οικογένειας. Ήταν αξιωματικός του στρατού και είχε διατελέσει πρώτος διευθυντής της χαρτογραφικής υπηρεσίας στρατού (1897 -1906). Στις εκλογές του 1912 εξελέγη βουλευτής Καρυστίας.

## Παραπομπές


Κατηγορία:Οικογένεια Κοντόσταυλου
Κατηγορία:Βουλευτές Καρυστίας
Κατηγορία:Έλληνες αξιωματικοί του Στρατού Ξηράς
Λεωνίδας Κουκορίκος

Ο **Λεωνίδας Κουκορίκος** ήταν Έλληνας πολιτικός.

## Βιογραφικά στοιχεία

Κατά την περίοδο της οθωμανικής διοίκησης είχε εκλεγεί δικαστής. Μετά την απελευθέρωση εξελέγη βουλευτής Καρδίτσας στις εκλογές 1881.

## Παραπομπές


Κατηγορία:Βουλευτές Καρδίτσας
Παντίας Κοντόσταυλος

Ο **Παντίας Κοντόσταυλος** (1868 - 1922) ήταν Έλληνας πολιτικός.

## Βιογραφικά στοιχεία

Γεννήθηκε στη Μασσαλία και ήταν γιος του Όθωνα Κοντόσταυλου, μέλους της ομώνυμης οικογένειας. Σπούδασε στη Σχολή Ναυτικών Δοκίμων, από την οποία αποφοίτησε το 1888. Αποστρατεύθηκε το 1911 με τον βαθμό του αντιπλοιάρχου. Υπηρέτησε ως ύπαρχος του τορπιλοβόλου "Κανάρης', ως κυβερνήτης του αντιτορπιλικού "Θύελλα" καθώς και μέλος της επιτροπής διαπραγματεύσεων για την αγορά του θωρηκτού Αβέρωφ.

Στις εκλογές του 1912 εξελέγη βουλευτής Ευβοίας.

## Παραπομπές


Κατηγορία:Βουλευτές Ευβοίας
Κατηγορία:Οικογένεια Κοντόσταυλου
Κατηγορία:Έλληνες αξιωματικοί του Πολεμικού Ναυτικού
Κίμων Βελλίνης

Ο **Κίμων Βελλίνης** ήταν Έλληνας πολιτικός.

## Βιογραφικά στοιχεία

Γεννήθηκε στο Ναύπλιο. Σπούδασε νομικά στο Πανεπιστήμιο Αθηνών και διετέλεσε πρώτος πρόεδρος του δημοτικού συμβουλίου Καρδίτσας. Εξελέγη πρώτη φορά βουλευτής Καρδίτσας στις εκλογές του 1895 και επανεξελέγη σε αυτές του 1902. 

## Παραπομπές


## Εξωτερικοί σύνδεσμοι
*Κίμων Βελλίνης στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Καρδίτσας
Απόστολος Βασαρδάνης

Ο **Απόστολος Βασαρδάνης** ήταν Έλληνας πολιτικός.

## Βιογραφικά στοιχεία

Γεννήθηκε στην Καρδίτσα. Σπούδασε ιατρική στο Πανεπιστήμιο Αθηνών. Εξελέγη πρώτη φορά βουλευτής Καρδίτσας στις εκλογές του 1881 και επανεξελέγη σε αυτές του 1890 ως βουλευτής Τρικάλων. Το 1902 εξελέγη βουλευτής Καρδίτσας αντί του αποβιώσαντος Ξενοφώντος Τσαμαγκίδη για να επανεκλεγεί βουλευτής Καρδίτσας στις εκλογές του 1902 και του 1905. 

Απεβίωσε το 1936.

## Παραπομπές


## Εξωτερικοί σύνδεσμοι
*Απόστολος Βεσαρδάνης στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Καρδίτσας
Κατηγορία:Βουλευτές Τρικάλων
Ιωάννης Βαβυλόπουλος

Ο **Ιωάννης Βαβυλόπουλος** ήταν Έλληνας πολιτικός.

## Βιογραφικά στοιχεία

Εξελέγη πρώτη φορά βουλευτής Τρικάλων στις εκλογές του Αυγούστου 1910. 

## Παραπομπές


Κατηγορία:Βουλευτές Τρικάλων